বশির আহমেদ মোল্লা, রায়পুরা (নরসিংদী) থেকে : রায়পুরা উপজেলার ২৪টি ইউনিয়নের নির্বাচন অনুষ্ঠিত হয়েছে গত ১৫ ও ১৮ই জুন। নরসিংদী জেলার অন্য উপজেলায় আওয়ামী লীগ প্রার্থীদের নির্বাচনে ভরাডুবি হলেও রায়পুরা উপজেলায় ২৪ জন প্রার্থীর মধ্যে আওয়ামী লীগ সমর্থিত ২২ জন এবং ২ জন বিএনপি সমর্থিত প্রার্থী জয়লাভ করেছেন। আওয়ামী  লীগের এ প্রাধান্যের পেছনে ডাক ও টেলিযোগাযোগ মন্ত্রী রাজিউদ্দিন আহমেদ রাজুর দেখভালে এবং উপজেলা উন্নয়ন কমিটির আহ্বায়ক নির্বাচনী পরিচালনা কমিটির প্রধান সমন্বয়কারী সালাহ উদ্দিন আহমেদ বাচ্চুর অবদানকেই স্বীকার করছেন নেতাকর্মী ও এলাকাবাসী। নেতাকর্মীরা জানান, এ ফলাফলের পেছনে আওয়ামী লীগকে এক ছাতার নিচে রাখাই মূল কারণ।